Izziņa 26-TA-1810
10.09.2026. 15.35
Izziņa 26-TA-1810
10.09.2026. 15.35
26-TA-1810: Rīkojuma (grozījumu) projekts (Vispārīgais)
Grozījums Ministru kabineta 2021. gada 21. oktobra rīkojumā Nr. 710 "Par Transporta attīstības pamatnostādnēm 2021.–2027. gadam"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (21.10.2021.)

	Izsludināšana: 05.08.2026. 13:09

	1.
	Rīkojuma (grozījumu) projekts
 Grozījums Ministru kabineta 2021. gada 21. oktobra rīkojumā Nr. 710 "Par transporta attīstības pamatnostādnēm 2021.–2027. gadam"
	Priekšlikums (LTRK - 19.08.2026.)
     Latvijas Tirdzniecības un rūpniecības kamera (turpmāk – LTRK) ir izvērtējusi Satiksmes ministrijas saskaņošanā nodoto rīkojuma (grozījumu) projektu Ministru kabineta 2021. gada 21. oktobra rīkojumā Nr. 710 "Par transporta attīstības pamatnostādnēm 2021.–2027. gadam" ID 26-TA-1810 (turpmāk – rīkojuma projekts).
     LTRK, pamatojoties uz rīkojuma projekta anotācijā norādīto, ka “SM plāno izstrādāt politikas plānošanas dokumentu nākamajam plānošanas periodam (to paredzēja arī Ziņojums) vai ilgtermiņam, ja tiks veikti grozījumi normatīvajos aktos par attīstības plānošanas sistēmu. Izstrādājot nākamo transporta nozares politikas plānošanas dokumentu, Satiksmes ministrija izvērtēs TAP2027 īstenošanas rezultātus, kas kalpos par pamatu nākamā plānošanas perioda prioritāšu un rīcības virzienu noteikšanai” aicina nākamā perioda plānošanas dokumenta izstrādē iesaistīt nozares pārstāvjus.
Piedāvātā redakcija
-
	Ņemts vērā
Satiksmes ministrija (SM) novērtē līdzšinējo sadarbību ar LTRK.
Izstrādājot turpmākos attīstības plānošanas dokumentus, SM turpinās sadarbību ar nozares pārstāvjiem un citām ieinteresētajām pusēm, lai kopīgi noteiktu nozares attīstības prioritātes.
 
	Rīkojuma (grozījumu) projekts
-

	2.
	Rīkojuma (grozījumu) projekts
 Grozījums Ministru kabineta 2021. gada 21. oktobra rīkojumā Nr. 710 "Par transporta attīstības pamatnostādnēm 2021.–2027. gadam"
	Priekšlikums (VARAM - 21.08.2026.)
Izprotot nozares ministrijas anotācijā sniegto pamatojumu uzdevuma par starpposma novērtējuma izstrādi svītrošanai, VARAM vienlaikus norāda, ka reģionālās politikas izstrādei, īstenošanai un novērtēšanai ir būtiski nodrošināt informācijas pieejamību par reģionu attīstībai nozīmīgāko nozaru politiku rezultātiem un ietekmi uz teritoriju attīstību.
Šāda informācija ir īpaši nozīmīga teritoriālās pieejas (place-based approach) īstenošanai, ko teritoriju attīstības veicināšanai rekomendē OECD. Teritoriālā pieeja paredz pasākumu pielāgošanu konkrētu teritoriju vajadzībām un attīstības potenciālam, savukārt tam nepieciešami pietiekami detalizēti dati par nozaru politiku rezultātiem un ietekmi dažādās teritorijās. 
Ņemot vērā minēto, aicinām par nozari atbildīgo ministriju pastāvīgi sekot līdzi īstenotās politikas rezultātiem un ietekmei dažādās Latvijas teritorijās un uzkrāt to raksturojošus datus iespējami detalizētā teritoriālajā griezumā. Tāpat aicinām nodrošināt šo datu un uz tiem balstītās analīzes pieejamību VARAM, plānošanas reģioniem un pašvaldībām politikas un attīstības plānošanas vajadzībām, piemēram, regulāri publicējot tos ministrijas vai tās padotības iestādes tīmekļvietnē.
 
	Ņemts vērā
Satiksmes ministrija (SM) pateicas par sniegto viedokli un piekrīt, ka informācija par nozaru politiku rezultātiem un to ietekmi teritoriālā griezumā ir nozīmīga reģionālās attīstības plānošanai un teritoriālās pieejas īstenošanai.
Vienlaikus norādām, ka iniciatīva grozīt Ministru kabineta (MK) rīkojumu  ir saistīta ar iepriekš izstrādāta un MK izskatīšanai iesniegta  Transporta attīstības pamatnostādņu 2021.-2027. gadam starpposma izvērtējuma aktualitātes zudumu, nevis atteikšanos no nozares politikas rezultātu uzraudzības un izvērtēšanas.
SM arī turpmāk izmantos tās rīcībā esošos statistikas un administratīvos datus, kā arī nozarei nozīmīgu pētījumu rezultātus, lai vērtētu nozares attīstības tendences un politikas ietekmi, tostarp teritoriālā griezumā, ciktāl to pieļaus pieejamie dati.
Tāpat esam gatavi turpināt sadarbību ar VARAM, plānošanas reģioniem un pašvaldībām, veicinot datu un analītiskās informācijas pieejamību reģionālās un teritoriju attīstības plānošanas vajadzībām, izmantojot esošos informācijas apmaiņas un starpinstitucionālās sadarbības mehānismus.

	Rīkojuma konsolidētā versija
5. Satiksmes ministrijai sagatavot un satiksmes ministram līdz 2024. gada 1. oktobrim iesniegt noteiktā kārtībā Ministru kabinetā pamatnostādņu īstenošanas starpposma izvērtējumu.
	Priekšlikums (VK - 17.08.2026.)
Ierosinām izteikt MK rīkojuma 5.punktu jaunā redakcijā.
Piedāvātā redakcija
Satiksmes ministrijai sagatavot un līdz 2028. gada 31. decembrim noteiktā kārtībā iesniegt Ministru kabinetā pamatnostādņu īstenošanas gala ietekmes izvērtējumu.
	Nav ņemts vērā
Lēmums par nākamā plānošanas perioda dokumenta tvērumu un formātu būs atkarīgs no izmaiņām attīstības plānošanas dokumentu izstrādes regulējumā. Iepriekšējā periodā sasniegto rezultātu izvērtēšana ir neatņemama politikas plānošanas procesa daļa un SM to apņemas veikt, izstrādājot nākamo nozares politikas plānošanas dokumentu.
 
	Rīkojuma konsolidētā versija
5. Satiksmes ministrijai sagatavot un satiksmes ministram līdz 2024. gada 1. oktobrim iesniegt noteiktā kārtībā Ministru kabinetā pamatnostādņu īstenošanas starpposma izvērtējumu.



